钦定古今图书集成/明伦汇编/闺媛典/第220卷 > 单氏女
## 钦定古今图书集成/明伦汇编/闺媛典/第220卷 > 单氏女

按《无锡县志》：“单氏女，士人思明女。生十二年，许嫁沈
氏子昇，未归而昇死。女曰：‘吾父母既成言于沈，生死
惟沈矣’。遂誓不再适，剪其发以见志。继闻有他议，乃
自经以谢，几绝，嫂氏解之，复引刀刺臂，流血盈襟。将
断腕，嫂复抱持之，家人夺其刀而止，自是无敢言者。
其兄毓告父母曰：‘妹之志不可夺矣。吾虽贫富，养之
终身耳’。”及父母没，女以哀致毁，与其嫂力作，以资衣
食。兄没，兄之子允中养老焉